Halvor Christensen

Halvor Olaus Christensen (1800–1891) var en norsk jurist, embetsmann og politiker.

 Familie 
Han var sønn av Eidsvoldmannen Christian Christensen Kollerud og Mette Marie Colstad.Lunde, 1968. 

I 1831 ble han gift med Inger Severine Holth.Lunde, 1968. Det hadde tre barn en ugift datter, datteren Agnes som var gift med kaptein og skolestyrer Fredrik Storm og Thorvald Christian Christensen.Lunde, 1968. 

 Juristen 
Halvor Christensen ble i 1820 kopist i Kirkedepartementet. Han avla juridisk embetseksamen i 1822 med beste karakter, og med tilføyelsen at han «utmerket seg ved grundighet og omfattende kunnskapene".Lunde, 1968. 

I 1824 ble han utnevnt til fullmektig i Kirkedepartementet, og i 1828 utnevnt til byråsjef.Stavanger Amtstidende, 1900.Lunde, 1968. 

Han ble byfogd i Stavanger i 1832. Han var foruten byfogd, magistrat, skifteforvalter, auksjonsforvalter og politimester. Alle byens sivile embetsforretninger var under ham.Lunde, 1968. Han hadde denne stillingen til 1889, da han tok avskjed.Stavanger Amtstidende, 1900.

 Politiker 
Han representerte Stavanger på alle Storting mellom 1833 og 1873 med unntak av sesjonene 1851, 1857 og 1859. Han var lagtingspresident 1845, 1854 og 1862–69, og stortingspresident 1848, og medlem av de viktigste komitéene, ofte som formann. 

Han var et av Stortingets mest fremtredende og innflytelsesrike medlemmer. Blant de saker han særlig arbeidet for, var innførelsen av årlige Storting og stattholderpostens opphevelse. Ved behandlingen av unionsspørsmålene kjempet han for Norges fulle likestilling i unionen.

 Heder og ære 
Christensen ble utnevnt til ridder av St. Olavs Orden i 1863 og forfremmet til kommandør av 1. klasse i 1873 «for statsborgerlig og Embedsfortjeneste».Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 39.

Kongen sendte telegramer da Christensens feiret 50 års jubileum som embetsmann i 1874 og 50 års jubileum som byfogd 15. februar 1882. Da ble han også sterkt hyllet, og om kvelden arrangerte kommunen en middag for ham i Festivitetslokalet.Lunde, 1968.  

Byfoged Christensens gate ligger på Våland i Stavanger.

 Referanser 

 Kilder 
 Karl Vilhelm Hammer: «Christensen, Halvor Olaus», i Salmonsens konversationsleksikon, 2. utg., bind IV, s. 881. København: J. H. Schultz, 1916.
 Berhard Lunde: Byfogd Halvor Olaus Christensen ble en institusjon i Stavangershistorie, Stavanger Aftenblad, 27.1.1968.
 Stavanger Amtstidende: Byfoged Christensen, 17.2.1900.


 Eksterne lenker 


Kategori:Norske embets- og tjenestemenn
Kategori:Stortingspresidenter
Kategori:Stortingsrepresentanter 1833–1835
Kategori:Stortingsrepresentanter 1836–1838
Kategori:Stortingsrepresentanter 1839–1841
Kategori:Stortingsrepresentanter 1842–1844
Kategori:Stortingsrepresentanter 1845–1847
Kategori:Stortingsrepresentanter 1848–1850
Kategori:Stortingsrepresentanter 1854–1856
Kategori:Stortingsrepresentanter 1862–1864
Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter 1871–1873
Kategori:Kommandører med stjerne av St. Olavs Orden